Κέντρικ Ρέι

Ο **Κέντρικ Ρέι** (*Kendrick Ray*) (Μπρονξ, 26 Ιανουαρίου 1994), είναι Αμερικανός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ για τον Α.Ο Μυκόνου.

## Επαγγελματική σταδιοδρομία

### Νίμπουργκ (2017-2018)
Στις 24 Ιουλίου 2017, ο Ρέι ξεκίνησε την επαγγελματική του σταδιοδρομία με την τσεχική Νίμπουργκ, υπογράφοντας συμφωνία ενός έτους. Στις 9 Δεκεμβρίου 2017, κατέγραψε 31 πόντους σε μόλις 23 λεπτά, σκοράροντας 12/16 από εντός πεδίας, μαζί με 6 ριμπάουντ και 5 κλεψίματα στη νίκη με 130-66 επί της Όστραβα. Στις 23 Ιανουαρίου 2018, κατέγραψε νταμπλ νταμπλ με 24 πόντους και 11 ριμπάουντ, σκοράροντας 9/18 εντός πεδίας, μαζί με 3 ασίστ και 2 κλεψίματα στη νίκη με 81-77 επί της Σιντίγκας Αβελίνο, με συνέπεια να κερδίσει μία θέση στην Τσάμπιονς Λιγκ Ομάδα της Εβδομάδας. 

Σε 56 αγώνες που έπαιξε κατά τη διάρκεια της σεζόν 2017-18 (σε Πρωτάθλημα Τσεχίας και Μπάσκετμπολ Τσάμπιονς Λιγκ), ο Ρέι είχε μέσο όρο 14.1 πόντους, 4.1 ριμπάουντ και 2.7 ασίστ σε 19.2 λεπτά ανά αγώνα. Κέρδισε το Κύπελλο Τσεχίας και το Πρωτάθλημα Τσεχίας με τη Νίμπουργκ, καθώς και έφτασε μέχρι τον γύρο των 16 του Μπάσκετμπολ Τσάμπιονς Λιγκ 2017-18, όπου τελικά η ομάδα αποκλείστηκε από την ΑΕΚ. Ονομάστηκε ο Πολυτιμότερος Παίκτης του πρωταθλήματος και κέρδισε μια θέση στη Δεύτερη Ομάδα του Τσάμπιονς Λιγκ. 

### Μακάμπι Τελ Αβίβ (2018-2019)
Τον Ιούνιο του 2018, ο Ρέι εντάχθηκε στους Γιούτα Τζαζ για το Σάμερ Λιγκ 2018, όπου είχε μέσο όρο 6,6 πόντους, 3,5 ριμπάουντ και 3 ασίστ σε 21,3 λεπτά ανά αγώνα. 

Στις 18 Ιουνίου 2018, εντάχθηκε στην ισραηλινή Μακάμπι Τελ Αβίβ της Ευρωλίγκα, υπογράφοντας διετές συμβόλαιο, με επιλογή για ακόμη ένα έτος. Στις 19 Δεκεμβρίου του 2018, κατέγραψε 17 πόντους (ρεκόρ σταδιοδρομίας του στην Ευρωλίγκα) σε μόλις 13 λεπτά, με 5/5 εντός πεδίας, στη νίκη με 79-63 επί της Χίμκι. 

### Λανς Μαν - δανεισμός (2019)
Στις 26 Φεβρουαρίου 2019, ο Ρέι δόθηκε με δανεισμό στη Λε Μαν Σαρτ Μπασκέτ του Πρωταθλήματος Γαλλίας για το υπόλοιπο της σεζόν. Στις 25 Μαΐου 2019, κατέγραψε 22 πόντους (ρεκόρ σεζόν), με 8/11 εντός πεδίας, μαζί με 4 ριμπάουντ και 3 ασίστ, στην ήττα με 67-73 από την ΑΣΒΕΛ. Σε 15 αγώνες της Pro A που έπαιξε για τη Λε Μαν, είχε μέσο όρο 10.4 πόντους, 1.7 ριμπάουντ και 1.3 ασίστ σε 21 λεπτά ανά αγώνα, ενώ σκόραρε με 39.3% από το τρίποντο. 

Την 1η Ιουλίου 2019, εντάχθηκε στους Μπόστον Σέλτικς για το Σάμερ Λιγκ 2019. 

### ΑΕΚ (2019-2020)
Στις 10 Αυγούστου 2019, ο Ρέι υπέγραψε με την ΑΕΚ για τη σεζόν 2019-20. Στις 16 Φεβρουαρίου 2020, κατέκτησε το Κύπελλο Ελλάδας, καθώς η ΑΕΚ να κέρδισε στον τελικό τον Προμηθέα Πατρών με 61-57, ενώ ο ίδιος βγήκε πρώτος σκόρερ του τελικού με 16 πόντους. Το καλοκαίρι του 2020, αποτέλεσε παρελθόν για την ΑΕΚ.

### Πετκίμ (2020-2021)
Τον Ιούλιο του 2020, συμφώνησε με την τουρκική Πετκίμ. Me την Πεκτίμ είχε 15 πόντους και 4.5 ασίστ κατά μέσο όρο.

### Προμηθέας Πατρών (2021-2022)
Στις 19 Ιουλίου 2021, ανακοινώθηκε από τον Προμηθέας Πατρών. Μέτρησε 11.4 πόντους, 4.3 ασίστ και 3 ριμπάουντ στο Πρωτάθλημα Ελλάδας.

### Ιγκοκέα (2022-2023)
Στις 15 Ιουλίου 2022, ανακοινώθηκε από την Ιγκοκέα. Τον Φεβρουάριο του 2023, αποχώρησε από την Ιγκοκέα έχοντας 15 πόντους, 3.1 ριμπάουντ και 3.5 ασίστ μέσο όρο με 35.2% στα τρίποντα σε 29 λεπτά συμμετοχής στην Αδριατική Λίγκα.

### Βενέτσια (2023)
Στις 4 Φεβρουαρίου 2023, ανακοινώθηκε από την ιταλική Βενέτσια.

### Ταρανάκι Έιρς (2023)
Την 1η Ιουνίου εντάχθηκε στους Ταρανάκι Έιρς από τη Νέα Ζηλανδία.

### Μπουγιουκτσεκμετσέ (2023-2024)
Στις 2 Αυγούστου 2023 υπέγραψε στην τουρκική Μπουγιουκτσεκμετσέ Μπάσκετμπολ Εκεί τη σεζόν 2023-24, είχε μέσο όρο 10.7 πόντους, 2.3 ασίστ και 2.3 ριμπάουντ κατά μέσο όρο. 

### Φουέρθα Ρέχια ντε Μοντερέι (2024)
Στις 2 Ιουλίου 2024, υπέγραψε με την μεξικανική Φουέρθα Ρέχια ντε Μοντερέι. Εκεί έμεινε μέχρι τον Δεκέμβριο έχοντας μέσο όρο 9.6 πόντους, 2.6 ασίστ και 2.3 ριμπάουντ σε 36 αγώνες.

### Πανιώνιος (2024-2025)
Στις 7 Δεκεμβρίου 2024, ανακοινώθηκε από τον Πανιώνιο. Σε 17 παιχνίδια σκόραρε 13.4 πόντους ανά αγώνα, όντας βασικός πυλώνας στο παιχνίδι της ομάδας της Νέας Σμύρνης.

### Α.Ο Μυκόνου (2025-σήμερα)
Στις 8 Ιουλίου 2025, συμφώνησε με την ομάδα του Α.Ο Μυκόνου.

## Προσωπική ζωή
Ο μεγαλύτερος αδελφός του Ρέι, Άλαν, είναι επίσης επαγγελματίας καλαθοσφαιριστής. Ο μικρότερος αδελφός του, Ααρών, παίζει στο Πανεπιστήμιο Σάουθερν.

## Τίτλοι-Διακρίσεις

### Συλλογικοί

#### [[Μπάσκετμπολ Νίμπουρκ|Νίμπουρκ]]

* Πρωτάθλημα Τσεχίας: (2018)
* Κύπελλο Τσεχίας: (2018)

#### [[Α.Ε.Κ. (καλαθοσφαίριση)|Α.Ε.Κ.]]

* Κύπελλο Ελλάδας: (2020)

### Ατομικοί

* MVP Πρωταθλήματος Τσεχίας: (2018)
* Δεύτερη Καλύτερη Πεντάδα στο Μπάσκετμπολ Τσάμπιονς Λιγκ: (2018)
* Πρώτος σκόρερ του τελικού Κυπέλλου Ελλάδος: (2020)

## Παραπομπές


## Εξωτερικοί σύνδεσμοι
* Βιογραφικό στους Kennesaw State Owls 
* Προφίλ στο RealGM 
* Προφίλ στο Ballers Abroad 

Κατηγορία:Αμερικανοί καλαθοσφαιριστές
Κατηγορία:Σούτινγκ γκαρντ
Κατηγορία:Πόιντ γκαρντ
Κατηγορία:Καλαθοσφαιριστές Νίμπουρκ Μπάσκετμπολ
Κατηγορία:Καλαθοσφαιριστές τσεχικών συλλόγων
Κατηγορία:Καλαθοσφαιριστές Μακάμπι Τελ Αβίβ
Κατηγορία:Καλαθοσφαιριστές Πρωταθλήματος Ισραήλ
Κατηγορία:Καλαθοσφαιριστές ισραηλινών συλλόγων
Κατηγορία:Καλαθοσφαιριστές Λε Μαν Σαρτ Μπασκέτ
Κατηγορία:Καλαθοσφαιριστές Πρωταθλήματος Γαλλίας
Κατηγορία:Καλαθοσφαιριστές γαλλικών συλλόγων
Κατηγορία:Καλαθοσφαιριστές ΑΕΚ
Κατηγορία:Καλαθοσφαιριστές Προμηθέα Πατρών
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές ελληνικών συλλόγων
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές τουρκικών συλλόγων
Κατηγορία:Καλαθοσφαιριστές Πρωταθλήματος Τουρκίας